2015 m. kovo 18 d. vyks Seimo Peticijų komisijos posėdis, kuriame iš esmės bus nagrinėjamos Rasos Žemaitės peticija „Dėl Lietuvos Respublikos išmokų vaikams įstatymo pakeitimo“, taip pat Reginos Miklošienės peticija „Dėl Lietuvos Respublikos pensijų įstatymo 55 straipsnio 1 dalies 1 punkto, reglamentuojančio neetatinių draudimo agentų 1984.01.01–1991.06.01 laikotarpio pajamų, gautų dirbant antraeilėse pareigose pagal sudarytas darbo sutartis, prilyginimo asmens draudžiamosioms pajamoms.“

Rasos Žemaitės peticijoje siūloma inicijuoti Lietuvos Respublikos išmokų vaikams įstatymo 6 ir 12 straipsnių pakeitimą ir atkurti iki krizės šeimoms skirtas išmokas už vaikus.

Reginos Miklošienės peticijoje reikalaujama pakeisti Valstybinių socialinio draudimo pensijų įstatymą taip, kad „neetatinių draudimo agentų, dirbusių antraeilėse pareigose pagal darbo sutartis, gautos pajamos būtų įtrauktos į draudžiamąsias pajamas.“

Komisijų biuro patarėja Janina Šniaukštienė, tel. (8 5) 239 6819, el. p. jasnia@lrs.lt